ఎస్.వి. రామచంద్ర

ఎస్.వి. రామచంద్ర  కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకుజగలూర్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
ఎస్.వి. రామచంద్ర భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో జగలూర్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి  తన సమీప ప్రత్యర్థి బీజేపీ హెచ్.పి. రాజేష్ పై 2,811 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారతీయ జనతా పార్టీలో చేరి 2011లో జరిగిన ఉప ఎన్నికలలో  బీజేపీ అభ్యర్థిగా పోటీ చేసి రెండోసారి ఎమ్మెల్యేగా ఎన్నికయ్యాడు.

ఎస్.వి. రామచంద్ర 2012లో కర్ణాటక జనతా పక్ష పార్టీలో చేరి 2013 కర్ణాటక శాసనసభ ఎన్నికలలో కేజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హెచ్.పి. రాజేష్ చేతిలో 36,890 ఓట్ల తేడాతో ఓడిపోయాడు. ఆయన ఆ తరువాత 2013లో  తిరిగి భారతీయ జనతా పార్టీలో చేరి 2018 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి హెచ్.పి. రాజేష్ పై 29,221 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

ఎస్.వి. రామచంద్ర 2023 శాసనసభ ఎన్నికలలో జగలూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి బి. దేవేంద్రప్ప చేతిలో 874 ఓట్ల స్వల్ప తేడాతో ఓడిపోయాడు.	
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2018 కర్ణాటక శాసనసభ్యులు
వర్గం:2008 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు